Δεν ήταν νησί

Δεν ήταν νησί είναι τίτλος τραγουδιού του Μάνου Χατζιδάκι που έχει τραγουδηθεί από αρκετούς Έλληνες τραγουδιστές.

Τα λόγια του τραγουδιού δεν είναι ούτε στίχοι, ούτε ποίηση, αλλά πεζό κείμενο το οποίο ο συνθέτης προσάρμοσε από αυτούσιες φράσεις του βιβλίου του Νίκου Καζαντζάκη «Ο Καπετάν Μιχάλης» (γράφηκε το 1953 και αναφέρεται στην τουρκοκρατούμενη Κρήτη). Τα λ
όγια εκφράζουν τον πόθο για την απελευθέρωση.

Το τραγούδι γράφηκε το 1966 με αφορμή τη θεατρική διασκευή του μυθιστορήματος, ενώ ηχογραφήθηκε το 1973 (αμέσως μετά τον επαναπατρισμό του συνθέτη από την Αμερική) και κυκλοφόρησε σε δίσκο το 1975, ερμηνευμένο από τη φωνή της Φλέρυς Νταντωνάκη. Πρώτη ηχογράφηση και κυκλοφορία όλου του κύκλου "Ο καπετάν Μιχάλης" το 1966, με ερμηνευτή τον Γιώργο Ρωμανό.
Αργότερα ερμηνεύτηκε κι από άλλους καλλιτέχνες, όπως Νάνα Μούσχουρη, Μαρία Φαραντούρη, Γιώργος Ζωγράφος, Λίτσα Σακελλαρίου, Μαρινέλλα κλπ. Έχει επίσης διασκευαστεί και ερμηνευθεί στην καταλανική γλώσσα από τη Maria del Mar Bonet, όταν η τελευταία τραγούδησε Έλληνες συνθέτες. Μια τρίτη ηχογράφηση ολόκληρου του έργου "Καπετάν Μιχάλης" κυκλοφόρησε από τον Σείριο το 2006 στο δίσκο "Τέσσερις θεατρικοί μύθοι" με ερμηνευτές τον Μανώλη Λιδάκη και τον Αλκίνοο Ιωαννίδη.

Ο μύθος λέειΑπόσπασμα από το βιβλίο του LP, δισκ. Fontana, 6325303 "Chante la Grèce" και η ζωντανή εισαγωγή του τραγουδιού στη Βρετανική συναυλία: Ο Μέγας Αλέξανδρος είχε μια αδελφή γοργόνα που ζούσε στα νερά γύρω από την Κρήτη. Ποτέ δεν αποδέχθηκε το θάνατο του αδελφού της και για να πειστεί ρωτούσε τους ναυτικούς των πλοίων που περνούσαν από την περιοχή αν ήταν ακόμη ζωντανός ή όχι.

Αν η απάντηση ήταν όχι, έκλαιγε με τόσο πολλά δάκρυα που το φούσκωμα των νερών βύθιζε τα πλοία. Αλλά αν εκείνοι απαντούσαν «Ο Μέγας Αλέξανδρος είναι ακόμη ζωντανός και κατακτά τον κόσμο», τότε φύσαγε με χαρά τα πανιά τους για να τους στείλει με ασφάλεια στο σπίτι, τραγουδώντας...

 Παραπομπές 

 Εξωτερικοί σύνδεσμοι 
Video: Η Νάνα Μούσχουρη τραγουδάει το «Δεν ήταν νησί» στο στούντιο του BBC το 1973

Κατηγορία:Τραγούδια του 1972
Κατηγορία:Τραγούδια του Μάνου Χατζιδάκι